ASAP Rocky

ASAP Rocky (tyyliteltynä A$AP Rocky) (oik. Rakim Mayers, s. 3. lokakuuta 1988 Harlem, New York, New York) on yhdysvaltalainen rap-artisti.

Varhainen elämä 
Rakim Mayers syntyi New Yorkin Harlemissa 3. lokakuuta 1988. Hänet nimettiin rap-legenda Rakimin mukaan. Mayersin ollessa 12-vuotias hänen isänsä joutui huumeiden myynnin seurauksena vankilaan. Vuotta myöhemmin Mayersin isoveli tapettiin lähellä heidän kotiaan, mikä inspiroi nuorta Mayersia räppäämään tosissaan. Mayers oli aloittanut räppäämisen jo kahdeksanvuotiaana harlemilaisen hip hop-ryhmä The Diplomatsin innoittamana. Esikuvikseen Mayers mainitsee myös Three 6 Mafian, Mobb Deepin, Wu-Tang Clanin, UGK:n, Run-D.M.C.:n ja Bone Thugs-n-Harmonyn.

Ura 
Ammattilaisuransa Mayers aloitti vuonna 2007 ja hänen ensimmäinen virallinen julkaisunsa LiveLoveA$AP -mixtape julkaistiin 31. lokakuuta 2011. Mixtapelta julkaistiin singleinä kappaleet ”Peso” ja ”Purple Swag”. Mayersin debyyttialbumi LongLiveA$AP julkaistiin 15. tammikuuta 2013. Albumin singleinä julkaistiin kappaleet ”Goldie”, ”Fuckin' Problems”, ”Wild for the Night” ja ”Fashion Killa”.

Mayers pidätettiin heinäkuussa 2019 kiertuematkalla Tukholmassa Ruotsissa pahoinpitelystä ja häntä uhkaa jopa kuuden vuoden vankeustuomio.
Rocky julkaisi tapahtumasta videoklippejä Instagramissa. Videoista nähdään kahden nuoren miehen olevan sanaharkassa Rockyn henkivartijoiden kanssa. Toinen miehistä yrittää lyödä henkivartijaa. Käsikähmän jälkeen ja ennen epäiltyä pahoinpitelyä miehet lähtivät seuraamaan Rockya ja hänen seuruettaan. Jutun oikeuskäsittely alkaa 30. heinäkuuta 2019 Tukholmassa ja hän pysyy siihen asti pidätettynä.

Asap Rocky on lehtitetojen mukaan pidätetty 20. huhtikuuta 2022 Los Angelesissa. Häntä epäillään osallisuudesta ampumistapaukseen marraskuussa 2021. Uhrin mukaan Asap ampui häntä useita kertoja osuen vasempaan käteen. Asap Rockyn seurueessa oli uhrin mukaan muitakin ihmisiä.

Diskografia

Studioalbumit
 LONG.LIVE.A$AP (2013)
 AT.LONG.LAST.A$AP (2015)
 TESTING (2018)
 All Smiles (2020)

Mixtapet
 LIVE.LOVE.A$AP (2011)

Singlet
 ”Pe$o” (2011)
 ”Purple Swag” (2011)
 ”Goldie” (2012)
 ”Fuckin' Problems” (mukana Drake, 2 Chainz & Kendrick Lamar) (2012)
 ”Wild for the Night” (mukana Skrillex & Birdy Nam Nam) (2013)
 ”Fashion Killa” (2013)
 ”Multiply” (mukana Juicy J) (2014)
 ”Lord Pretty Flacko Jodye 2” (2015)
 ”M’$” (2015)
 ”Everyday” (mukana Rod Stewart, Miguel, Mark Ronson) (2015)
 ”L$D” (2015)
 ”A$AP Forever” (mukana Moby) (2018)
 ”Praise the Lord (Da Shine)” (mukana Skepta) (2018)
”Sundress” (2018)
”Babushka Boi” (2019)

Lähteet

Aiheesta muualla 

 Viralliset sivut

Yhdysvaltalaiset hip hop -artistit
Vuonna 1988 syntyneet
Elävät henkilöt
Seulonnan keskeiset artikkelit